|  |  |
| --- | --- |
| Numri i lëndës: | 2018:042471 |
| Datë: | 13.12.2018 |
| Numri i dokumentit: | 00187850 |

**P.nr. 487/18**

**NË EMËR TË POPULLIT**

**GJYKTA THEMLORE NË PEJË – Departamenti i përgjithshëm -** Gjyqtari Sejdi Blakaj , me pjesëmarrjen e sekretares juridike Lulavere Mala – në çështjen penale kundër të pandehurveE. K. nga fsh. G. K. D, për shkak të veprës penale sulmi ndaj personit zyrtar gjatë kryerjes së detyrës zyrtare, nga neni 410 par.2 të KPRK-së si dhe G.H.i nga fsh. K, K. D, për shkak të dy veprave penale: sulmi ndaj personit zyrtar gjatë kryerjes së detyrës zyrtare, nga neni 410 par.2 të KPRK , dhe veprës penale asgjësimi apo dëmtimi i pasurisë, nga neni 333 par. 1.1 të KPRK-së, sipas aktakuzës së Prokurorisë Themelore në Pejë – Departamenti i Përgjithshëm, PP/II.nr.1262/18 , të dt.31.07.2018. në shqyrtimin fillestar të mbajtur në prezencën e prokurores së shtetit Lumturije Hoxha , të pandehurve E. K. - mbrojtësi i tij av. Asdren Hoxha, të pandehurit G. H dhe mbrojtësit e tij av. Labinot Vata me dt.18.08.2018 morri dhe botërisht shpalli këtë :

**A K T GJ Y K I M**

**Të pandehurit :**

**E. K.** i lindur me dt.01,05.1993, në fsh. G.K. D me vendbanim në rr. “S. V..a “ – L. E . P i biri i K dhe nënës K , e gjinisë P Shqiptar, Shtetas i Republikës së Kosovës , kinse i pa dënuar, gjendet në paraburgimit 19.07.2018 deri me 19.08.2018

**G. H ,** i lindur me dt. 26.03.1993, në fsh. K . K. D , ku edhe jeton, i biri i S dhe F e gjinisë A, , shqiptar , shtetas i Republikës së Kosovës , gjendet në paraburgim, nga dt. 19.07.2018, deri me dt. 19.08.2018.

**JANË FAJTORË**

**Për shkak se :**

**I pandehuri E. K**

Me dt. 19.07.2018 rreth orës 15.00 , përkatësisht në rrugën P – P në fsh. Q të P , sulmon personin zyrtar , dhe atë policin F.R , në atë mënyrë që pasi policët e kishin marrë një informacion nga (dëshmitari) roja e sigurimit në Qendrën tregtare “E ” në P , se një veturë e llojit “Audi- A3” me ngjyrë të zezë, bënte lëvizje të dyshimtar në parkingun e Q. T , me ç rast policia shkojnë për t’i identifikuar dhe me të vërejtur automjetin e policisë të njëjtit rrisin shpejtësinë e automjetit arrijnë të largohen nga parkingu dhe nisen në drejtim të Prishtinës m, ashtu që edhe pas sinjalizimit nga ana e policisë që të njëjtit të ndalojnë të njëjtit bëjnë lëvizje të shpejtë ku me të arritur tek firma “N .I të pandehurit godasin automjetin e policisë me qëllim që ta devijojnë nga rruga ku në atë rast policia arrin që të i shmangen një kamioneti që ishte në drejtim të tyre dhe kalojnë në anën tjetër të rrugës , njoftojnë patrullën tjetër të policisë ku të njëjtit nuk ndalohen dhe më pas patrulla tjetër e trafikut provon që të i ndalon prapë arrijnë që të ikin dhe në fsh. Q hynë në një rrugë të pa asfaltuar ku nga shpejtësia e madhe automjeti i tyre del nga rruga dhe të pandehurit vetë aksidentohen - me të arritur policia aty të pandehurit menjëherë dalin nga automjeti dhe i pandehuri E fillon ta sulmon policin A. K , pasi që i pandehuri e hap derën e automjetit vrullshëm dhe e godet me derë në gjurin e majtë e pastaj duke sulmuar me grushte në krahun e anës së majtë ku nga përleshja dhe rezistenca për tu mos u arrestuar. Personi zyrtar polici afrim K ka pësuar lëndime në krahun e majtë dhe në gjurin e këmbës së majtë me ç rast me asistimin e policëve të tjerë kanë arritur që të pandehurin ta arrestojnë ,

* Me çka ka kryer vepër penale, sulm ndaj personit zyrtar gjatë kryerjes së detyrës zyrtare ,nga neni 410 par.1. të KPRK-së.

**. I pandehuri G. H**

1 . Me dt. 19.07.2018 rreth orës 15.00 , përkatësisht në rrugën P – P në fsh. Q të P , sulmon personin zyrtar , dhe atë policin A. K , në atë mënyrë që pasi policët e kishin marrë një informacion nga (dëshmitari) roja e sigurimit në Qendrën tregtare “E ” në P , se një veturë e llojit “Audi- A3” me ngjyrë të zezë, bënte lëvizje të dyshimtar në parkingun e Qendrës Tregtare , me ç rast policia shkojnë për t’i identifikuar dhe me të vërejtur automjetin e policisë të njëjtit rrisin shpejtësinë e automjetit arrijnë që të largohen nga parkingu dhe nisen në drejtim të Prishtinës , ashtu që edhe pas sinjalizimit nga ana e policisë që të njëjtit të ndalojnë të njëjtit bëjnë lëvizje të shpejtë ku me të arritur tek firma “N” të pandehurit godasin automjetin e policisë me qëllim që ta devijojnë nga rruga ku në atë rast policia arrin që të i shmangen një kamioneti që ishte në drejtim të tyre dhe kalojnë në anën tjetër të rrugës , njoftojnë patrullën tjetër të policisë ku të njëjtit nuk ndalohen dhe më pas patrulla tjetër e trafikut provon që ti ndaloj- prapë arrijnë që të ikin dhe në fsh. Qyshk hynë në një rrugë të pa asfaltuar ku nga shpejtësia e madhe automjeti del nga rruga dhe të pandehurit vetë aksidentohen - me të arritur policia aty i pandehuri menjëherë del nga automjeti dhe fillon ta sulmon policin F R duke i shkaktuar lëndime në gishtin e dorës së djathtë dhe në këmbën e djathtë, mirëpo me asistimin e policëve të tjerë kanë arritur që të pandehurin ta arrestojnë.

* Me çka ka kryer vepër penale, sulm ndaj personit zyrtar gjatë kryerjes së detyrës zyrtare ,nga neni 410 par.1. të KPRK-së.

2. me dt. 19.07.2018, rrethe orës 15.00 në rrugën P – P në fsh. Q pikërisht në afërsi të firmës “N” , me dashje dëmton pasurinë e të dëmtuarve stacioni policor në Pejë , në atë mënyrë që pasi policët e kishin marrë një informacion nga roja e sigurimit të Qendrës T “E” në P se një veturë e llojit “Audi A3”, me ngjyrë të zezë bënte lëvizje të dyshimta në parkingun e qendrës tregtare me ç rast policia shkojnë për të i identifikuar dhe me të vërejtur automjetin e policisë - i njëjti rritë shpejtësinë e automjetit, arrijnë që të largohet nga parkingu dhe niset në drejtim të Prishtinës, ashtu që edhe pas sinjalizimit nga ana e policisë që i njëjti të ndalohet, i pandehuri bënë lëvizje të shpejtë ku me të arritur tek firma “N” godet automjetin e policisë me qëllim që ta devijoj nga rruga – ku në atë rast policia arrijnë që të i shmangen një kamionete që vinte në drejtim të tyre dhe kalojnë në anën tjetër të rrugës me ç rast nga goditja nga automjeti i të pandehurit G – veturës të policisë i shkaktohet dëm material në pjesën përparme të automjetit

* Me çka ka kryer vepër penale asgjësimi apo dëmtimi i pasurisë nga neni 333 par.1 të KPRK-së.

Prandaj gjykata të pandehurit konform nenit 41, 42, 43, 49, 50, 51, 52, dhe nenit 410 par.2. dhe 333 par.1.1 të KPRK-së të pandehurve i

**GJ Y K O N**

**Të pandehurin E.K :**

Me dënim me burg në kohëzgjatje prej 6 muajsh e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale.

Në dënimin e shqiptuar i llogaritet edhe koha e kaluar në paraburgim prej dt. 19.07.2018 deri me dt. 18.08.2018.

**Të pandehurin G. H**

Për veprën e parë penale :

E dënon me dënim burgu në kohëzgjatje prej 6 muajsh e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale.

Për veprën e dytë penale :

E dënon me dënim burgu në kohëzgjatje prej 4 muajsh e të cilin dënim i pandehuri fare nuk do të vuaj nëse në afat prej 1 viti nuk kryen ndonjë vepër tjetër penale.

Në dënimin e shqiptuar i llogaritet edhe koha e kaluar në paraburgim prej dt. 19.07.2018 deri me dt. 18.08.2018.

Gjyqtari të pandehurit G.H konform nenit 80 të KPRK-së, i shqipton :

**Dënimin unik**

Në atë mënyrë që ia përcakton dënimin me burg në kohëzgjatje prej 8 muajsh e të cilin dënim i pandehuri fare nuk do ta vuaj nëse në afat prej 15 muajsh nuk kryen ndonjë vepër tjetër penale.

Të pandehurit obligohen secili veç e veç që :

* Në emër të paushallit gjyqësor të paguajnë nga 20 € ,
* Në emër të shpenzimeve të procedurës penale të paguajnë nga 50 €,
* Në emër të taksës për kompensimin e viktimave të krimit nga 30 €,
* Dhe të gjitha këto 15 ditë pasi që aktgjykimi të merr formën e prerë!

Të dëmtuarit për realizimin e kër5kesës pasurore juridike udhëzohen në kontestin e rregullt juridiko civil .

Të pandehurve me dt. 18.08.2018 në orën 17.30 u hiqet paraburgimit dhe të njëjtit lirohen që të mbrohen në liri.

**A r s y e t i m**

Prokuroria Themelore në Pejë me dt.31.07.2018 , kundër të pandehurve E. K dhe G. H , ka ngrit aktakuzës datë dhe numër si më lartë për vepra penale sulm ndaj personit zyrtar neni 410 par.2.të KPRK-së për të pandehurin E , dhe sulm ndaj personit zyrtar nga neni 410 par.2.të KPRK-s dhe asgjësimi apo dëmtimi i pasurisë nga neni 333 par.1.të KPRK –së duke i propozuar gjykatës që pas përfundimit të shqyrtimit fillestar të pandehurit ti shpallë fajtorë , ti dënojë sipas ligjit dhe ti obligojë në pagimin e shpenzimeve procedurale.

Në shqyrtimin fillestar të pandehurve – pasi që paraprakisht u është lexuar aktakuza , janë njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e pasi që janë konsultuar detajisht me mbrojtësit e tyre i pandehuri E.mr av. Asdren Hoxha përkatësisht i pandehuri G –me av. L .V , e kanë a pranuar fajësinë dhe kanë manifestuar keqardhje për atë që u kanë ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit , i bindur se pranim fajësinë të pandehurit e kanë bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse të pandehurit e pranuan fajësinë gjyqtari kaloi në marrjen e vendimit lidhur me llojin dhe lartësinë e masës ndëshkuese , me ç’rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë, nga ana e të pandehurve , pendimin e thellë për këtë gjë, qëndrimin korrekt në gjykatë, gjendjen jo të mirë ekonomike, pa dënueshmërinë e mëparshme të tyre por edhe faktin se të pandehurit janë mjaftë të ri në moshë dhe kësisoj gjyqtari mendon se edhe me një vendim si në dispozitivin e aktgjykimit ndaj të pandehurve do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi taksën për programin e kompensimit të viktimave të krimit është marrë konform ligjit nr. 05/L-036.

Vendimi mbi llogaritjen e paraburgim në dënimin e shqiptuar është marrë konform nenit 83 të KPRK-së.

Vendimi mbi unifikimin e dënimit për të pandehurin G. është marrë konform nenit 80 të KPRK-së

Vendimi mbi udhëzimin e të dëmtuarve në kontestin e rregullt juridiko civil është mare konform nenit 463 par.3 të KPPRK-së .

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë. 18.08.2018.

Sekretarja juridike Gjyqtari

Lulavere Mala Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .